Folketing
2010-11-23

Så synes jeg også, det er vigtigt, hvis man overhovedet kan få det til at hænge sammen, at få den nye gruppe med, som vi har hørt om for nylig, denne lidt anderledes zone, kan man rolig sige, nemlig de her forhold mellem trænere og dem, der trænes, og de er unægtelig trods alt en anden type end dem, vi har snakket om i forbindelse med de her to beslutningsforslag. Der tror jeg bare, vi er i den situation, at vi ikke ved ret meget om det. Sådan som jeg har fået oplyst, er der lande, der faktisk har arbejdet med de her problemer omkring træner/traineesforholdet – eller hvad vi skal kalde det; jeg ved ikke, hvad de hedder. Det hedder vel ikke elever, vel? (Kulturministeren (Per Stig Møller): De trænede). De trænede, ja, o.k. Der har sådan et land som Australien noget, og jeg tror også, Canada har noget. Spørgsmålet er, om vi kunne indhente noget viden på det her område, og det synes jeg måske vi også kan arbejde på.